
RINKOS KONSULTACIJA
                                                                         
ĮVADINĖ DALIS
	
	Sąvokos
	Perkančioji organizacija – AB „Kelių priežiūra“;
Rinkos konsultacija – potencialių tiekėjų apklausa įvertinant numatomų įsigyti prekių, paslaugų ar darbų atitiktį techninei specifikacijai.
VPĮ – Lietuvos Respublikos viešųjų pirkimų įstatymas;
CVP IS – Centrinė viešųjų pirkimų informacinė sistema[footnoteRef:2]. [2:  Internetinė prieiga: https://viesiejipirkimai.lt. Registracija CVP IS yra nemokama. ] 


	Kontaktinis asmuo

	
	[bookmark: _Hlk92878390]Nurodytas skelbimo apie rinkos konsultaciją I.1 punkte  
https://viesiejipirkimai.lt 

	Rinkos konsultacijos paskirtis
	Vadovaujantis VPĮ 27 straipsnio 1 dalies 1 punktu, Perkančioji organizacija prašo nepriklausomus ekspertus, institucijas ir (ar) kitus rinkos dalyvius (toliau – dalyviai) teikti konsultacijas Perkančiosios organizacijos vykdomoje Rinkos konsultacijos procedūroje, kurią atlikus Perkančioji organizacija planuoja vykdyti Pirkimą.  
Rinkos konsultacija skelbiama iki Pirkimo pradžios. 
Rinkos konsultacijos paskirtis – pasirengti Pirkimui (-ams) ir iki Pirkimo (-ų) pradžios informuoti rinkos dalyvius bei kitus suinteresuotus asmenis apie ketinamą ateityje vykdyti Pirkimą (-us) ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastabas.
Rinkos konsultacija nėra skelbimas apie Pirkimą ar išankstinis skelbimas apie Pirkimą. Šios Rinkos konsultacijos paskelbimu dalyviai nėra kviečiami varžytis dėl Pirkimo sutarties.
Dalyvavimas Rinkos konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos dalyviams neatlyginamos, kompensacijos nemokamos, dalyvavimas Rinkos konsultacijoje neturi įtakos ir nesuteikia dalyviui prioriteto/pirmenybės viešuosiuose pirkimuose, kurie bus skelbiami ateityje, ar jų rezultatams.
Vadovaujantis VPĮ 27 str. 3-4 d., Rinkos konsultacijos dalyviai, nepažeidžiant visų Pirkime dalyvaujančių teisių ir konkurencijos, nepraranda teisės dalyvauti Pirkimuose. 

	Klausimų, pastabų ir (ar) pasiūlymų pateikimo terminas
	Ne vėliau kaip iki termino, nurodyto CVP IS.

	Klausimų, pastabų ir (ar) pasiūlymų pateikimo tvarka
	Klausimai, pastabos ir (ar) pasiūlymai turi būti pateikti: CVP IS priemonėmis. 
Rinkos konsultacijos metu gaunamos konsultacijos, siūlomi technologiniai sprendimai ir kita iš dalyvių gaunama informacija gali būti skelbiama tik nuasmeninta. 
Dalyvis turi teisę iš anksto, pateikdamas informaciją, nurodyti kuri jo pateiktos informacijos dalis yra konfidenciali. Dalyviui nenurodžius informacijos dalies, kuri turi būti laikoma konfidenciali, Perkančioji organizacija pasilieka teisę viešai skelbti visą gautą informaciją, išskyrus asmens duomenis. 
Klausimai/atsakymai negali būti laikomi konfidencialia informacija, jei pateikimo metu nėra pateikiamas specifinis technologinis sprendimas ar atskleidžiama informacija, turinti dalyviui komercinę vertę  („know-how“). Apie tai dalyvis turi informuoti, pateikdamas tokio pobūdžio informaciją.
Atlikus Rinkos konsultacijos procedūrą, Perkančioji organizacija gali skelbti Rinkos konsultacijos apibendrintas išvadas. Dalyvis neturi teisės drausti ar kitaip apriboti Perkančiosios organizacijos teisės dėl išvadų viešo skelbimo ar skelbiamos informacijos turinio. Išvadose bus pateikta nuasmeninta iš dalyvių Rinkos konsultacijos metu gauta ir apibendrinta informacija.
Rinkos konsultacijos metu gauta informacija bus naudojama formuojant Pirkimo dokumentus ir Pirkimo techninius reikalavimus. Rinkos dalyvis visą konsultacijos metu perduotą informacija perduoda Perkančiajai organizacijai neatlygintinai, be teisės reikšti bet kokias pretenzijas dėl informacijos naudojimo būdo/turinio ar teisių į šią informaciją ateityje. 

	Pateiktų klausimų, pastabų ir (ar) pasiūlymų nagrinėjimo tvarka
	Perkančioji organizacija, gavusi pastabas ir pasiūlymus dėl paskelbtos rinkos konsultacijos, juos išnagrinės bei įvertins pateiktų pastabų ir pasiūlymų svarbą bei atitiktį Perkančiosios organizacijos poreikiams.  
Informacija apie priimtą sprendimą dėl pateiktų pastabų ir pasiūlymų gali būti paskelbta CVP IS (Perkančiosios organizacijos sprendimu). 
Skelbiant informaciją apie priimtą sprendimą dėl pateiktų pastabų ir pasiūlymų nebus nurodomas asmuo, kuris pateikė pastabas ir pasiūlymus. 



Priedas Nr. 1 – Rinkos konsultacijos aprašas;
Priedas Nr. 2 – Techninė specifikacija;









Priedas Nr. 1
RINKOS KONSULTACIJOS APRAŠAS


1. Konsultacijos su rinka tikslas
1.1. Šis dokumentas yra rinkos konsultacijos pagrindas. Rinkos konsultacijos tikslas: gauti kuo daugiau informacijos apie ketinamas pirkti prekes, paslaugas ar darbus.

2. Rinkos konsultacijos tikslinė auditorija
2.1. AB „Kelių priežiūra“ (toliau – Perkančioji organizacija), siekdama užtikrinti vienodas konkurencines sąlygas ir norėdama užsitikrinti pakankamą įsitraukimą, kviečia bendradarbiauti visus rinkos dalyvius galinčius suteikti informaciją apie techninėje specifikacijoje nurodytas prekes, paslaugas ar darbus.
2.2. Ši rinkos konsultacija yra orientuota į techninėje specifikacijoje nurodytas prekes, paslaugas ar darbus galinčias pateikti, suteikti ar atlikti įmones. 

3. Rinkos konsultacijos vykdymas
3.1. Rinkos konsultacija bus vykdoma lietuvių kalba.
3.2. Rinkos konsultacijos metu turi būti užtikrinti Lietuvos Respublikos asmens duomenų teisinės apsaugos įstatymo reikalavimai.
3.3. Planuojama Rinkos konsultacijos trukmė: nurodyta skelbimo apie rinkos konsultaciją II.5) punkte https://viesiejipirkimai.lt.
3.4. Esant poreikiui, organizuojamas susitikimas (-ai) su visais dalyviais ar (ir) jų grupe ar (ir) su kiekvienu dalyviu atskirai.
3.5. Susitikimai organizuojami Perkančiosios organizacijos ar (ir) dalyvio iniciatyva. Susitikimų laiką ir vietą nustato Perkančioji organizacija. Susitikimų skaičius neribojamas.
3.6. Susitikimai bus protokoluojami arba filmuojami.
3.7. Susitikimų medžiaga saugoma Perkančiojoje organizacijoje, dėl jos konfidencialumo turi pasisakyti dalyvis, priešingu atveju Perkančioji organizacija nelaikys susitikimų medžiagos konfidencialia, išskyrus asmens duomenis. Apibendrinta informacija Perkančiosios organizacijos sprendimu (nuasmeninta) gali būti paviešinta. 
3.8. Rinkos konsultacijos preliminarūs etapai (etapų laikotarpiai ar vykdymo tvarka gali būti koreguojami Perkančiosios organizacijos, pranešant apie tai CVP IS priemonėmis visiems dalyviams):
3.8.1. Dalyviai kviečiami ne vėliau kaip iki termino, nurodyto CVP IS teikti klausimus, siūlymus ir rekomendacijas.

Siekdami pasiruošti Pirkimui, norime, kad rinkos dalyviai ar kiti ekspertai padėtų atsakyti į šiuos klausimus:

	Eil. Nr.
	Klausimas
	Tiekėjo atsakymas

	1
	Ar techninė specifikacija pakankamai išsami, konkreti ir aiški, ar joje yra visa informacija, reikalinga tinkamam pasiūlymo parengimui bei deklaruojamų tikslų pasiekimui? Kokias sąlygas turėtume papildomai įtraukti į techninę specifikaciją, arba kurių reikėtų atsisakyti? Pateikite pastabas ir pasiūlymus techninei specifikacijai.
	

	2
	Ar numatomas prekių pristatymo/paslaugų suteikimo/darbų atlikimo terminas yra tinkamas? Ar ilgesnis terminas turėtų įtakos pasiūlymo kainai? Nurodykite minimaliausią terminą, per kurį galėtumėte pristatyti prekes/suteikti paslaugas/atlikti darbus.
	

	3
	Kokiais vertinimo kriterijais vadovaujantis turėtų būti vertinami tiekėjų pasiūlymai? Pagrįskite. 
	

	4
	Kokie kvalifikaciniai reikalavimai, Jūsų nuomone, turėtų būti keliami tiekėjams, ketinantiems dalyvauti pirkimo procedūroje? Pagrįskite.
	

	5
	Kokius aplinkos apsaugos kriterijus siūlote taikyti siekiant įsigyti prekes/paslaugas/darbus darančius kuo mažesnį poveikį aplinkai? Pagrįskite.
Aplinkos apsaugos kriterijų taikymo, vykdant žaliuosius pirkimus, tvarkos aprašas https://www.e-tar.lt/portal/lt/legalAct/41e131d07ada11edbc04912defe897d1 
	









 Priedas Nr. 2

TECHNINĖ SPECIFIKACIJA
(PU-14701/26) Statybinės ir kelių tiesimo technikos nuoma Rytų regionui

1. SĄVOKOS IR SUTRUMPINIMAI
1.1. Užsakovas – AB „Kelių priežiūra“.
1.2. Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Preliminariąją sutartį.
1.3. Preliminarioji sutartis – sutartis, sudaroma tarp Tiekėjų ir Užsakovo dėl pirkimo objekto, kurios tikslas – nustatyti sąlygas, taikomas Pagrindinėms sutartims, kurios bus sudarytos per Preliminariosios sutarties galiojimo laikotarpį.
1.4. Pagrindinė sutartis – Preliminariosios sutarties pagrindu sudaroma pagrindinė Technikos nuomos sutartis. Pagrindinė sutartis gali būti sudaroma žodžiu (taikoma tais atvejais, kai Pagrindinės sutarties vertė mažesnė nei 15 000,00 eurų (penkiolika tūkstančiai eurų 00 ct be PVM) arba raštu (kai Pagrindinės sutarties vertė didesnė nei 15 000,00 eurų (penkiolika tūkstančiai eurų 00 ct be PVM) pagal pridedamos Pagrindinės sutarties nuostatas. Nepriklausomai nuo to Pagrindinė sutartis sudaroma žodžiu ar raštu, Pagrindinei sutarčiai taikomos visos Preliminariosios sutarties nuostatos (kiek jos neprieštarauja Pagrindinės sutarties nuostatoms).
1.5. Technika – Nurodyta ir Papildoma technika, kaip ji apibrėžta Preliminariojoje sutartyje, kuri pagal atskiras Šalių sudaromas Pagrindines sutartis nuomojama Užsakovui.
1.6. Nurodyta technika – Technika, kurios sąrašas nurodytas Techninėje specifikacijoje.
1.7. Papildoma technika – į Nurodytos technikos sąrašą nepatenkanti, tačiau tai pačiai Technikos grupei priklausanti technika.
1.8. Pirkimo objektas – statybinės ir kelių tiesimo technikos nuoma.
2. [bookmark: _Hlk154928154]PIRKIMO OBJEKTO APRAŠYMAS, APIMTYS, REIKALAVIMAI  
2.1.   Pirkimo objektas: statybinės ir kelių tiesimo technikos su operatoriumi arba be operatoriaus nuoma Rytų regione.
2.2. Pirkimo objektas į pirkimo dalis neskaidomas. 
2.3. Technikos nuoma bus perkama pagal Užsakovo poreikį ir pagal Tiekėjo pasiūlyme nurodytus Technikos nuomos įkainius, neviršijant bendros maksimalios Preliminariosios Sutarties vertės – 990 000,00 Eur be PVM.
2.4. Užsakovas ketina sudaryti Preliminarią sutartį su visais Tiekėjais, kurių pasiūlymai atitiks pirkimo dokumentuose nustatytus reikalavimus.
2.5. Paslaugos bus perkamos pagal faktinį Užsakovo poreikį. Užsakovas neįsipareigoja įsigyti Paslaugų už visą Preliminarios sutarties vertę.
2.6. [bookmark: _Hlk92437749]Nurodytos technikos sąrašas pateikiamas pirkimo dokumentų priede Nr. 1 (Statybinės ir kelių tiesimo technikos nuomos paslaugų sąrašas). Užsakovas turi teisę nuomotis Papildomą techniką, t.y. į Nurodytos technikos sąrašą nepatenkančią, tačiau tai pačiai Technikos grupei priklausančią techniką iš Tiekėjo turimo mechanizmų asortimento, bet nenurodyto techninės specifikacijos Priede Nr. 1. Papildomos technikos nuomai taikomos visos šioje techninėje specifikacijoje, Preliminariojoje sutartyje ir Pagrindinėje sutartyje nustatytos sąlygos (garantijos, trūkumų šalinimo ir t.t.), nebent aiškiai bus nustatyta kitaip.
2.7. Technika Užsakovo atstovams išduodama pagal Užsakovo nurodytą įgaliotų asmenų sąrašą, turinčių teisę paimti  Techniką iš Tiekėjo, pateikus asmens tapatybę įrodantį dokumentą (pasą, asmens tapatybės kortelę ar  naujo pavyzdžio vairuotojo pažymėjimą). Darbuotojų sąrašas gali būti papildomas ar keičiamas tik suderinus su Užsakovu elektroniniu paštu, nurodytu Preliminarioje sutartyje.
2.8. Nuomojama Technika turi būti ne senesnė nei 15 metų.
2.9. Technika turi būti techniškai tvarkinga, kokybiška, atitikti Lietuvos Respublikoje galiojančius standartus ir būti tinkama naudoti pagal tikslinę paskirtį, neturi būti paslėptų trūkumų, dėl kurių Technikos nebūtų galima naudoti pagal jų tikslinę paskirtį arba dėl kurių sumažėtų Technikos naudingumas.
2.10. Kai Technika nuomojama be Tiekėjo operatoriaus, nuoma pradedama skaičiuoti nuo Technikos pasiėmimo iš nuomos punkto dienos (pasirašant Technikos perdavimo – priėmimo aktą) ir baigiama, kai mechanizmas atiduodamas atgal (pasirašant Technikos grąžinimo aktą). Jei Technika pristatoma į objektą – nuoma skaičiuojama nuo laiko, kada Technika pristatoma į objektą (pasirašant Technikos perdavimo – priėmimo aktą), nuomos laikas baigiasi tada, kai Technika išvežama iš objekto (pasirašant Technikos grąžinimo aktą). Visais atvejais, kai Technika nuomojama be Tiekėjo operatoriaus Tiekėjui apmokama už darbo dienas (savaitgaliai ir šventinės dienos nesiskaičiuoja), nebent Užsakovas tomis dienomis su nuomojama Technika dirba.
2.11. Kai Technika nuomojama su Tiekėjo operatoriumi, nuoma skaičiuojama pagal faktiškai išdirbtas valandas arba nuvažiuotus kilometrus, Tiekėjo operatoriui pateikiant Užsakovo darbų vadovui pasirašyti išdirbtų valandų, arba nuvažiuotų kilometrų lapą.
2.12. Jei technika, nuomojama su Tiekėjo operatoriumi, užsakymo vykdymo metu per darbo dieną išdirba mažiau kaip 8 darbo valandas, Tiekėjui sumokama už 8 darbo valandas.  Sekančios tą pačią dieną pradirbtos valandos skaičiuojasi pagal faktą.
2.13. Kai Technika išnuomojama kartu su Tiekėjo operatoriumi/vairuotoju, operatoriai turi turėti reikalingą kvalifikaciją vairuoti/valdyti nuomojamą Techniką.
2.14. Kai nuomojama Technika su Tiekėjo operatoriumi/vairuotoju, Tiekėjas sąnaudas susijusias su operatorių/vairuotojų atvykimu į objektą įsiskaičiuoja į nuomojamos Technikos valandos arba kilometro įkainį.
2.15. Nuomojant Techniką su Tiekėjo operatoriumi/vairuotoju kuro, karbamido tirpalo (ADBLUE) sąnaudos, įvairūs skysčiai, vairuotojo/operatoriaus darbo užmokestis, sunkvežimių kelių mokesčiai turi būti įskaičiuoti į Paslaugų kainą (valandos, kilometro, vnt. įkainį). Tais atvejais, kai Technika nuomojama su Tiekėjo operatoriumi/vairuotoju, techninių skysčių ir kuro pristatymas, operatoriaus/vairuotojo atvykimas į darbų objektą į nuomos laiką neįskaičiuojamas.
2.16. Nuomojant techniką su Tiekėjo operatoriumi, Technikos remonto, techninės priežiūros, techninio aptarnavimo, Technikos draudimo sąnaudos turi būti įskaičiuotos į Paslaugų kainą (valandos, kilometro, vnt. įkainį).
2.17. Nuomojant techniką be Tiekėjo operatoriaus, Technikos remonto, techninės priežiūros, techninio aptarnavimo, įvairių skysčių (išskyrus kuro, karbamido tirpalo (ADBLUE), ir langų apiplovimo skysčio), civilinio Technikos draudimo sąnaudos turi būti įskaičiuotos į Paslaugų kainą (darbo dienos įkainį). Kuro, karbamido tirpalo (ADBLUE) ir langų apiplovimo skysčio likučiai turi būti nurodomi technikos perdavimo/grąžinimo akte.
2.18. Nuomojant techniką be Tiekėjo operatoriaus, kuro, karbamido tirpalo (ADBLUE) ir langų apiplovimo skysčio sąnaudos tenka Užsakovui.
2.19. Technikos pristatymo/darbo vieta derinama atskirų užsakymų metu. Technikos teikimo vietos pagal AB „Kelių priežiūra“ regioninį skirstymą:
2.20.1 Statybinės ir kelių tiesimo technikos nuoma Rytų regione: Šalčininkų rajone, Vilniaus rajone, Ukmergės rajone, Širvintų rajone, Švenčionių rajone, Molėtų rajone, Anykščių rajone, Utenos rajone, Ignalinos rajone, Zarasų rajone, Visagino rajone, Kupiškio rajone, Rokiškio rajone.

3. SUTARTINIŲ ĮSIPAREIGOJIMŲ VYKDYMO TVARKA IR TERMINAI
3.1. Paslaugos turi būti pradedamos teikti  ne vėliau kaip per  3 (tris) darbo dienas nuo užsakymo pateikimo dienos, siųsto Tiekėjui elektroniniu paštu ar telefonu, nurodytu Preliminarioje ar Pagrindinėje sutartyje.  
3.2. Preliminarioji sutartis galioja 12 (dvylika) mėnesių, bet ne ilgiau iki bus išpirkta Preliminariosios sutarties vertė. Ši Preliminarioji sutartis įsigalioja Šalims ją pasirašius ir galioja iki visiško Šalių įsipareigojimų pagal Preliminariąją sutartį įvykdymo arba Preliminariosios sutarties nutraukimo (priklausomai, kuri sąlyga įvyksta anksčiau). Jeigu Preliminariosios sutarties galiojimo metu nėra išperkama Preliminariosios sutarties vertė, Preliminariosios sutarties galiojimo terminas automatiškai pratęsiamas dar 12 (dvylikos) mėnesių terminui. Automatinio pratęsimo sąlyga taikoma 2 (du) kartus. Šalys turi teisę atsisakyti pratęsti Preliminariosios sutarties galiojimo terminą, apie tai raštu informavus kitą šalį 60 (šešiasdešimt) dienų iki Preliminariosios sutarties galiojimo termino pabaigos. Visais atvejais bendras Preliminariosios sutarties galiojimo terminas negali būti ilgesnis  kaip 36 (trisdešimt šeši) mėnesiai.
3.3. Tiekėjas užtikrina, kad Preliminariąją sutartį vykdys tik tokią teisę turintys asmenys  ir atsako už tai, kad Tiekėjo darbuotojai, teiksiantys Paslaugas, laikytųsi Lietuvos Respublikos teisės aktų, reglamentuojančių darbuotojų saugą ir sveikatą, priešgaisrinę saugą, aplinkosaugos ir higienos reikalavimus, darbo tvarkos taisykles, nuostatų.
3.4. Ne dėl Užsakovo kaltės sugedus nuomojamai Technikai, Tiekėjas privalo ją suremontuoti arba pakeisti kita lygiaverte Technika ne vėliau kaip per 24 valandas nuo gauto pranešimo apie gedimą el. paštu. Jei sugedusią Techniką pristato Užsakovas, Tiekėjas privalo padengti su transportavimu susijusias išlaidas.
3.5. Minimalus užsakymo terminas kada technika nuomojama su Tiekėjo operatorium/vairuotoju – 8 valandos (išskyrus atvejus, kai šalys susitaria kitaip).
3.6. Minimalus užsakymo terminas kada technika nuomojama be Tiekėjo operatoriaus – 1 darbo diena (išskyrus atvejus, kai šalys susitaria kitaip).
3.7. Įkainiai už nuvažiuotus kilometrus taikomi triašiams, keturašiams ir penkiaašiams savivarčiams sunkvežimiams tais atvejais, kai per vieną darbo dieną nuvažiuojama daugiau kaip 160 kilometrų (dirbant objekte ar už objekto ribų). Tokiu atveju Tiekėjas, suderinęs su Užsakovu, pasirenka apmokėjimo būdą – pagal faktiškai nuvažiuotus kilometrus arba pagal faktiškai pradirbtas valandas. Pasirinktas apmokėjimo būdas taikomas visai tai pačiai darbo dienai; už tą pačią darbo dieną negali būti taikomi abu apmokėjimo būdai kartu.
3.8. Įkainiai už kilometrą taikomi tralams, kai bendras 1 (vieno) užsakymo kilometrų skaičius nuo Tiekėjo tralo deklaruojamos buvimo vietos iki krovinio pakrovimo –  iškrovimo vietos ir atgal iki Tiekėjo tralo deklaruojamos buvimo vietos yra daugiau kaip 90 km. 
3.8.1 Kai 1 (vieno) užsakymo metu nuo Tiekėjo tralo deklaruojamos buvimo vietos iki krovinio pakrovimo –  iškrovimo vietos ir atgal iki Tiekėjo tralo deklaruojamos buvimo vietos susidaro mažiau kaip 90 km, taikomas 1 vnt. (pervežimo) įkainis nurodytas pasiūlymo formoje.
3.8.2 Prastovos įkainis tralams taikomas, kada dėl Užsakovo kaltės pakrovimo/iškrovimo metu tralas laukia arba procesas užtrunka ilgiau kaip 1 (vieną) valandą, už prastovą apmokama pradedant skaičiuoti ją nuo antros laukimo/pakrovimo proceso valandos. Visais atvejais prastovos įkainis negali būti didesnis kaip 50 eur/valanda be PVM.
3.9. Visa nuomojama Technika nepriklausomai nuo to ar ji nuomojama su ar be operatoriaus, privalo būti apdrausta civilinės atsakomybės draudimu, civilinio draudimo sąnaudos turi būti įskaičiuotos į Paslaugų įkainį (darbo dienos, darbo valandos, kilometro, vnt. įkainį).
3.10. Tiekėjo Technika, nuomojama Užsakovui be Tiekėjo operatoriaus, Užsakovui pageidaujant gali būti apdrausta papildomu draudimu, jeigu Tiekėjas tokią draudimo paslaugą faktiškai teikia, padengiančiu nuostolius, atsiradusius dėl žemiau nurodytų veiksnių, taikant Tiekėjo elektroniniame kataloge arba viešai prieinamuose šaltiniuose nurodytas draudimo išskaitas (franšizes) ir kitas draudimo sąlygas:
3.10.1 Eismo įvykis
3.10.2 gaisras (nekontroliuojama ugnis), žaibas, savaiminis sprogimas.
3.10.3 gamtinės jėgos, tokios kaip audra, liūtis, kruša, sniego slėgis, netikėtas potvynis.
3.10.4 trečiųjų asmenų tyčinė veika – vandalizmas, plėšimas ar vagystė.
3.10.5 stiklo dūžis - specializuotos technikos žibintų, veidrodžių, kabinos stiklo dužimas arba skilimas.
3.10.6 technikos apgadinimui jai nukritus ar nuvirtus statybos/atliekamų darbų vietoje.
3.10.7 Išnuomotos technikos apgadinimas pakrovimo/ iškrovimo metu.
3.10.8 kiti staigūs ir nenumatyti įvykiai.
3.11. Papildomo draudimo įkainiai ir franšizės negali viršyti Tiekėjo viešai skelbiamų įkainių, galiojusių konkrečios Technikos pateikimo dieną.
3.12. Teikiantis pirkimo pasiūlymą Tiekėjas gali neteikti 3.10 punkte nurodyto papildomo draudimo paslaugos ir tai neapriboja jo galimybių tiekti techniką Užsakovui.
3.13. Nuomojant techniką be Tiekėjo operatoriaus/vairuotojo, papildomo draudimo išskaitos (franšizės) sąnaudos tenka Užsakovui, jeigu toks papildomas draudimas buvo Užsakovo užsakytas.
3.14. Nuomojant techniką be Tiekėjo operatoriaus ar vairuotojo, 3.10 punkte nurodyto papildomo draudimo sąnaudos nėra įtraukiamos į pirkimo pasiūlyme (pasiūlymo formoje) nurodomą ir vertinamą Paslaugų įkainį (darbo dienos, darbo valandos, kilometro ar vieneto įkainį). Užsakovui sutarties vykdymo metu pasirinkus užsakyti tokį papildomą draudimą, draudimo paslaugos apmokamos papildomai ir nėra laikomos pasiūlymo kainos dalimi; jos apmokamos pagal Tiekėjo oficialiame elektroniniame kataloge arba viešai prieinamuose šaltiniuose nurodytus ir su Užsakovu suderintus įkainius.
3.15. Jei Technika nuomojama be operatoriaus/vairuotojo, perduodant Techniką, Tiekėjas papildomai instruktuoja Užsakovo atstovą kaip saugiai ir tinkamai naudotis išnuomota Technika.
3.16. Kai technika nuomojama be Tiekėjo operatoriaus / vairuotojo, Užsakovo prašymu Tiekėjas privalo pateikti technikos darbo ataskaitą už kiekvieną nuomos dieną – nurodant motovalandas, nuvažiuotus kilometrus ar kitus rodiklius, pagrįstus Tiekėjo technikoje įrengtos GPS sekimo sistemos duomenimis (jei tokia sistema Tiekėjo Technikoje įrengta).
3.17. Užsakovui paprašius, Tiekėjas privalo kartu su išnuomota Technika pateikti reikalingą naudojimo instrukciją, informaciją apie Technikos naudojimo saugą, taip pat prireikus apmokyti Užsakovo darbuotoją naudotis nuomojama technika kada technika nuomojama be Tiekėjo operatoriaus.

4. APLINKOSAUGINIAI REIKALAVIMAI
Užsakovas siekia jog jo ir Tiekėjo veiksmai darytų kuo mažesnį poveikį aplinkai, todėl:
4.1. Viešojo pirkimo ir sutarties vykdymo metu bendravimas tarp Tiekėjo ir Užsakovo bus vykdomas tik elektroninėmis   priemonėmis (CVP IS priemonėmis, telefonu, elektroniniu paštu, ar kt.);
4.2. Visa dokumentacija susijusi su Sutarties vykdymu teikiama Užsakovui ir Tiekėjui elektroninėmis priemonėmis (elektoriniu paštu ar kt.);
4.3. Sutartis bus pasirašoma tik elektroninėmis priemonėmis (elektroniniu parašu);
4.4. Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, jeigu bus naudojamos kanceliarinės prekės, jos turi būti pagamintos iš perdirbtų žaliavų arba tinkamos perdirbimui;
4.5. Tiekėjas įsipareigoja Paslaugų teikimo metu susidariusias atliekas rūšiuoti ir atliekas tinkamas perdirbimui ar pakartotinam panaudojimui perduoti tokias atliekas turinčiam teisę tvarkyti atliekų tvarkytojui, o netinkamas perdirbimui ar pakartotinam panaudojimui - utilizuoti specialiai tam skirtose vietose;
4.6. Jei Paslaugų vykdymo metu Tiekėjo naudojamos prekės/medžiagos/žaliavos turi būti tiekiamos ar perduodamos antrinėje pakuotėje, jos turi atitikti pakuotėms nustatytus minimalius aplinkos apsaugos kriterijus, nebent tai prieštarauja higienos normoms. Pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas.

5. PRIEDAI
Priedas  Nr. 1 - (Statybinės ir Kelių tiesimo technikos nuomos paslaugų sąrašas)









































Lentelė  Nr. 1 - (Statybinės ir Kelių tiesimo technikos nuomos paslaugų sąrašas)

	[bookmark: _Hlk119499133]Eilės nr.
	Nuomojamos Technikos grupė
	Nuomojamos technikos sąrašas (Nurodyta technika)

	1. 
	Vikšrinio ekskavatoriaus nuoma (komplekte su planiruojančiu kaušu ir kasimo kaušu)
	Svoris

	2. 
	
	Nuo 1,9 t iki 3 t

	3. 
	
	Nuo 3,1 t iki 4,5 t

	4. 
	
	Nuo 4,6 t iki 6,5 t

	5. 
	
	Nuo 7 t iki 10 t

	6. 
	
	Nuo 14 t iki 21 t

	7. 
	
	Nuo 21 t, ilgastrėlis

	8. 
	Ratinio ekskavatoriaus nuoma (komplekte su planiruojančiu kaušu ir kasimo kaušu)
	Svoris

	9. 
	
	Nuo 9 t iki 14 t

	10. 
	
	Nuo 15 t

	11. 
	
	Nuo 15 t su kaušo sukamuoju tiltiniu priedu („roto tiltu“)

	12. 
	Buldozerio nuoma
	Svoris/Priekinio peilio plotis (metrais)

	13. 
	
	Iki 12 t/iki 2,8 m

	14. 
	
	Nuo 12 t/nuo 3 m

	15. 
	Grunto volo nuoma
	Svoris

	16. 
	
	Nuo 6 t iki 9 t.

	17. 
	
	Nuo 10 t iki 13 t

	18. 
	Asfalto klotuvo nuoma
	Klojimo plotis (metrais)

	19. 
	
	Nuo 1,2 m iki 2 m

	20. 
	
	Nuo 1,8 m iki 5 m

	21. 
	
	Nuo 2,55 m iki 6 m

	22. 
	Asfalto frezos nuoma
	Frezavimo plotis (metrais)

	23. 
	
	Nuo 0,5 m iki 0,6 m

	24. 
	
	Nuo 1 m iki 1,4m

	25. 
	
	Nuo 1,5 m iki 1,8m

	26. 
	
	Nuo 1,9 m iki 2,2m

	27. 
	Vandenvežio nuoma
	Talpa

	28. 
	
	Nuo 5 m3 iki 7 m³

	29. 
	
	Nuo 8 m³ iki 12 m³

	30. 
	Savivarčio nuoma
	Važiuoklė

	31. 
	
	Triašis

	32. 
	
	Keturašis

	33. 
	
	Penkiaašis

	34. 
	Gudronatoriaus nuoma
	Emulsijos talpa

	35. 
	
	Nuo 1 m³ iki 2 m³

	36. 
	
	Nuo 3 m³ iki 6 m³

	37. 
	
	Nuo 7 m³ iki 12 m³

	38. 
	Autogreiderio nuo 15t nuoma
	2D/3D

	39. 
	
	Be 2D ir 3D įrangos

	40. 
	
	2D

	41. 
	
	3D

	42. 
	Frontalinio krautuvo nuoma
	Kaušo tūris

	43. 
	
	Nuo 2,4 m³ iki 3,4 m³

	44. 
	
	Nuo 3,5 m³ iki 4 m³

	45. 
	
	Nuo 4,1 m³ iki 5 m³

	46. 
	Ekskavatorinio krautuvo nuo 8t svorio nuoma (komplekte su planiruojančiu kaušu ir kasimo kaušu)
	Ratai

	47. 
	
	Galinis didelis

	48. 
	
	Ratai vienodi (dideli)

	49. 
	Pneumo volo nuoma
	Svoris

	50. 
	
	Nuo 3 t iki 5 t 

	51. 
	
	Nuo 8,5 t iki 11 t  

	52. 
	Asfalto volo nuoma
	Svoris

	53. 
	
	Nuo 4 t iki 5,5 t.

	54. 
	
	Nuo 7 t iki 8,5 t.

	55. 
	
	Nuo 8,6 t iki 11 t

	56. 
	Tralo nuoma statybinei technikai vežti
	Krovinio techniniai parametrai 

	57. 
	
	Plotis iki 2,55 m, aukštis iki 3,15 m, ilgis iki 12 m, svoris iki 22 t (gabaritinis krovinys)

	58. 
	
	Plotis nuo 2,56 iki 3,1 m, aukštis nuo 3,2 iki 3,65 m, ilgis iki 15,5 m, svoris nuo 22,1 t iki 30 t (negabaritinis krovinys)

	59. [bookmark: _Hlk194585583]
	Vikšrinio minikrautuvo nuoma
	Svoris

	60. 
	
	Nuo 3 t iki 4,5 t

	61. 
	
	Nuo 3 t iki 4,5 t su 3D įranga

	17.
	Akmenų trupintuvo nuoma
	Tipas, našumas t/h

	
	
	Žiauninis trupintuvas, trupinimo našumas Nuo 200 t/h iki 300 t/h

	
	
	Žiauninis trupintuvas, trupinimo našumas Nuo 301 t/h iki 400 t/h

	
	
	Kūginis trupintuvas, trupinimo našumas Nuo 150t/h iki 250t/h

	
	
	Rotorinis trupintuvas, trupinimo našumas Nuo 120t/h iki 250t/h

